### Beslutning

-

### Sagsfremstilling

**Klima-lavbundsprojekter i Kalundborg Kommune**

Naturstyrelsen arbejder med Klima-lavbundsprojekter i Kalundborg Kommune. Vådgøring af tørveholdige lavbundsjorde er et af virkemidlerne i Kalundborg Kommunes Klimahandlingsplan. Naturstyrelsen (NST) undersøger mulighederne for at gennemføre klima-lavbundsprojekter på tre lokaliteter:

Tranemosen – der er afholdt et indledende møde med lodsejerne i foråret 2023. På baggrund af lodsejernes tilbagemeldinger, har NST igangsat en teknisk, biologisk og ejendomsmæssig forundersøgelse. Undersøgelsesområdet er på ca. 200 hektar. NST forventer at kunne fremlægge forundersøgelsens resultat og deraf følgende projektforslag for kommunen og lodsejerne i efteråret 2023.

[adresse] – der er afholdt et indledende lodsejermøde i foråret 2023 for at undersøge interessen for at igangsætte en forundersøgelse. NST behandler interessetilkendegivelser fra lodsejere og administrationen afventer konklusionen herpå.

Ll. [adresse] – NST har den 12. august 2023 sendt orientering til lodsejerne om, at Naturstyrelsen ser muligheder for et klima-lavbundsprojekt, og at lodsejerne vil blive inviteret til et indledende møde i 2023 for at undersøge interessen for en forundersøgelse.

Klima-lavbundsprojekter gennemføres alene i områder, hvor der er lokal opbakning fra de involverede lodsejere ligesom lodsejere får økonomisk erstatning for de arealer, som indgår i et eventuelt projekt.

NST er i dialog med Kalundborg Kommune og administrationen understøtter NST med oplysninger om lokale forhold, data, deltagelse i lodsejermøderne mv. Implementering af projekterne forudsætter revision af vandløbsregulativerne.

**Klimatilpasning – Hydraulik i [adresse]**

Kommunalbestyrelsen godkendte den 23. november 2022, at frigive et resterende rådighedsbeløb på 4,4 mio. kr. til klimatilpasning.
Hvert projekt skal særskilt forelægges Teknik- og Miljøudvalget.

Frederik Nissen er en del af vandløbssystemet Nedre [adresse] Nedre [adresse] har sit udspring i [adresse] og løber ud i [adresse] i vandområdet Flasken.
Til vandløbet hører også den kunstige kanal Sukkerkanalen.
Sukkerkanalen er forsynet med et stigbord, der forhindrer at havvand ved stormflodshændelser trænger op i [adresse] systemet, samt guider vandet i [adresse] Å gennem det store naturområde – Flasken.

I takt med de forventede klimaforandringer forventes påvirkningen med havvand i å-systemet at stige. Og risikoen for utilsigtede hændelser i forbindelse med stormflodssituationer og kraftig nedbør vil også øges.
Der behov for at forbedre datagrundlaget til at kunne planlægge håndteringen af klimaforandringerne stigende havvand og øget nedbør.

Administrationen forventer, at måling- og indsamling af de nødvendige data over en årrække kan gennemføres for 0,6 mio kr.

**Klimatilpasning – Drænkort**

Kommunalbestyrelsen godkendte den 23. november 2022, at frigive et resterende rådighedsbeløb på 4,4 mio. kr. til klimatilpasning.
Hvert projekt skal særskilt forelægges Teknik- og Miljøudvalget.

Drænkort eller dræningsplaner er værktøjer til at håndtere klimaforandringer, især i relation til regnvejr og oversvømmelser. [adresse] har brug for disse kort til at planlægge indsatser i Spildevandsplanen. Kommunen vil bruge kortene i vandløbsområdesager og til at planlægge klimatilpasningsprojekter.

*Fordele ved drænkort i forhold til klimaforandringer inkluderer:*Oversvømmelsesforebyggelse: Drænkort identificerer oversvømmelsesfølsomme områder. Planer udvikles for at lede regnvand effektivt væk, mindsker oversvømmelsesrisiko og beskytter infrastruktur.

*Afgrødebeskyttelse:* Drænkort bruges i landbrug for at forhindre markoversvømmelser. Dette beskytter afgrøder og bevogter fødevareproduktion og økonomi.

*Vandressourcebevaring:* Drænkort hjælper med vandforvaltning. De leder regnvand væk, genopfylder grundvandsmagasiner og reducerer tørkerisiko i tørkeudsatte områder.

*Byplanlægning:* Drænkort guider byplanlæggere ved at identificere oversvømmelsesområder. Dette muliggør klimatilpasning, inklusive regnvandsopsamling, reservoirer og grønne områder.

*Morten Jacobsen og omkostningsreduktion:* Drænkort mindsker klimarelaterede skader på ejendomme og infrastruktur, reducerer genopbygningsomkostninger og menneskelig påvirkning.

Drænkort er ikke en enkeltstående løsning på klimaforandringer, men støtter skabelsen af modstandsdygtige løsninger. Administrationen samarbejder med Kalundborg Forsyning om at skaffe relevante drænkort og planer. Anslået pris for kommunen andel i drænkort og planer er omkring 0,5 mio. kr., baseret på tidligere tilbud.

**Cykelsti mellem [adresse] og [adresse] (rute 22)**

Der er gennemført tilbudsindhentning vedrørende udførelsen af cykelstien mellem [adresse] og [adresse], og på den baggrund indgås der nu kontrakt med en entreprenør. De fysiske arbejder forventes igangsat i oktober 2023 og stien forventes færdig i maj 2024. Projektet kan gennemføres inden for den afsatte økonomi.